Bol 20.júl a písal sa rok 1969 a celý svet netrpezlivo očakával významnú udalosť. K Mesiacu vzdialenému od nás asi 384 000 km, sa blížila prvá ľudská posádka na palube americkej kozmickej lodi Apollo 11. Po navedení na obežnú dráhu odvekého sputnika Zeme sa odpojil pristávací modul. O malú chvíľu sa začalo prvé živé televízne vysielanie z Mesiaca. Kamery zachytili ako Neil Armstrong zostupuje po rebríku. Prvý dotyk s mimozemským povrchom. Človek urobil prvý krok na Mesiaci.